 DANIEL-SILVIAN PETRE OVERDOSE Editura LiterNet, r OVERDOSE de DANIEL-SILVIAN PETRE Redactori: Răzvan Penescu rpenescu@liternet ro Corina Ungureanu cunqureanu@liternet ro Editor format pdf Acrobat Reader: lulia Cojocariu icoiocariu@liternet ro Fotografii şi graphic design: © Daniel-Silvian Petre (fotografii : Ovidiu Lupşa, graphic design : Cristian Paul) Text: © Daniel-Silvian Petre Toate drepturile rezervate autorului © Editura LiterNet pentru versiunea pdf Acrobat Reader Este permisă difuzarea liberă a acestei cărţi în acest format, în condiţiile în care nu se face nici o modificare acesteia, şi nu se realizează profit în urma acestei difuzări Orice modificare sau comercializare a acestei versiuni fără acordul prealabil, în scris, al Editurii LiterNet este interzisă ISBN : - - - Editura LiterNet http://editura liternet ro office@liternet ro / Pagina anterioară Cuprins Pagina următoare DANIEL-SILVIAN PETRE OVERDOSE Editura LiterNet, OCHII MEI - Moto: două păsări obosite de atîta zbor, inventînd treptele ca să coboare / Pagina anterioară Pagina următoare DANIEL-SILVIAN PETRE OVERDOSE Editura LiterNet, r Cîteva cuvinte despre SINDROMUL vocii NEBUNE De cînd te iubesc am devenit paranoic, nu-mi doresc decît să te apăr de oricine, de orice, în mod eroic - mi-am luat prezervative şi aspirine ca sate apăr de mine, mi-am luat pistol cu gaze şi cu apă caldă ca să te apăr de transpiraţie şi de frig, mi-am luat chitări şi microfoane ca să m-auzi cînd te strig Mă enervează oamenii urîţi şi cretini care se holbează la tine şi lucrarea ta de licenţă despre lonesco, Eliade şi nu mai ştiu cine, mă enervează că-ţi vine ciclul / Pagina anterioară Pagina următoare DANIEL-SILVIAN PETRE OVERDOSE Editura LiterNet, o dată pe lună, că eşti înţelegătoare şi bună, că te speli prea des pe mîini, că nu ţi-e frică de cîini, mă enervează că mă enervez, mă enervează că mă mir, mă enervează că nu pot să nu respir, mă enervează că m-am născut, c-o să crap, că trăiesc, mă enervează că te iubesc / Pagina anterioară Pagina următoare DANIEL-SILVIAN PETRE OVERDOSE Editura LiterNet, Pădurea cu un singur copac / Pagina anterioară Pagina următoare DANIEL-SILVIAN PETRE OVERDOSE Editura LiterNet, r EU SÎNT O PIATRĂ CÎNTĂTOARE Eu sînt o piatră cîntătoare Atît a mai rămas din muntele semeţ pe care ploaia şi-a sculptat (pînă şi-n zilele cu soare) răbojul: orele, secundele, anii cînd ne-am sărutat Eu sînt o piatră cîntătoare în cîntecul meu se-ntîmplă să cadă stelele nubile pe gînduri, rupîndu-şi hainele de sărbătoare Tristeţea vocii mele e nomadă; visele ei migrează în cîrduri la mari înălţimi, printre îngeri uimiţi, dintr-o zodie în alta, spre ţara unde tristeţea nu doare; acolo munţii pot depune plîngeri că ploile sculptează-n ei cu dalta statui de pietre cîntătoare Pagina următoare DANIEL-SILVIAN PETRE OVERDOSE Editura LiterNet, RUGĂCIUNE Părul tău de culoarea soarelui muribund, Părul tău pe care de o vreme anii nu-l mai tund, Părul tău vinovat de neliniştea surîsului meu, Părul tău interzis de nu ştiu care zeu, Părul tău lung de atîta aşteptare (fără el Toamna ar fi o Iarnă oarecare), Părul tău chemîndu-mă încet pe nume- A privi la părul tău, iubito, e o rugăciune / Pagina anterioară Pagina următoare DANIEL-SILVIAN PETRE OVERDOSE Editura LiterNet, r PĂDUREA CU UN SINGUR COPAC Oameni cu apucături ciudate, de gît, îmi strangulează visele cu somn şi mă trezesc a doua zi cu venele tăiate şi amintirile curgîndu-mi pe covor Mi-e frică să mai dorm, îţi spun, mi-e frică să mai dorm! Uite, şi-azi noapte am avut un vis ciudat: eram şi-n tren eram şi pe peron şi nu ştiam ce să mai fac- să plec, să stau, să strig, să tac ori de la mine însumi să-mi iau bun rămas ca o secundă de la mortul ceas, ca un copac rătăcitor prin veac de la Pădurea Cu Un Singur Copac în jurul meu se plîngeaîn rafale, mîini ţinîndu-se de ochi curgeau la vale, / Pagina anterioară Pagina următoare DANIEL-SILVIAN PETRE OVERDOSE Editura LiterNet, r coliviile zburau cu papagali cu tot, îngeri traversau coşmarul meu înot, păsări transformate în lacrimi se scufundau în mare inundînd-o, fecioare cu straie de patimi se despuiau în noapte blestemînd-o, Pămîntul stătea-n loc c-o viteză dementă, Moartea-şi ghicea-n cafea c-o mină absentă iar Timpul trecea atît de rapid că se-ajungea singur din urmă, grăbit să vadă peste-al nopţii zid cenuşa zorilor plecînd încet din urnă Plecai şi tu Cîteva cuvinte nu îţi încăpuseră în geamantanul burduşit cu sentimente confuze şi se tîrau pe asfalt, io/ i Pagina anterioară Pagina următoare DANIEL-SILVIAN PETRE OVERDOSE Editura LiterNet, r în urmata, zgîriindu-l: NUMAI DEPĂRTAREA NE POATE APROPIA PÎNĂ LA DERUTĂ Aş fi vrut să vin şi eu cu tine (umbra trandafirului ne-nşeuat mă aştepta gata de drum) dar era prea tîrziu; se făcuse deja devreme şi trebuia să mă trezesc Pagina următoare DANIEL-SILVIAN PETRE OVERDOSE Editura LiterNet, r OMUL CARE-A UCIS PLOAIA Dramă în trei acte Schiţă de scenariu Personaje: Eu, Ploaia, Copacii, Setea, Norii, Oamenii Ploaia a murit A căzut, s-a lovit de pămînt şi a murit Dar viaţa-i tot umedă, întinsă pe sîrmă în uscătoria comună a blocului; peste tot numai clame de rufe, copii cîştigaţi la Lozul Norocului Bucuriile sînt interzise - au tălpile goale - zilele ce trec sînt triste ca bătrînii uitaţi prin spitale; tristeţea e contagioasă, din lipsă de calciu în sînge; eu însumi sînt un scrib logodit cu verbul "a plînge" / Pagina anterioară Pagina următoare DANIEL-SILVIAN PETRE OVERDOSE Editura LiterNet, r Setea gonea pe străzi cu părul smuls, cu ochii scoşi, în jurul meu oamenii erau din ce în ce mai mulţi şi mai furioşi; mi-e frică de noi, oameni, le spuneam, mi-e frică de viitorul nostru de celofan, de nepăsarea noastră transmisă în direct pe micul ecran, mi-e frică de noi, oameni, le spuneam; norii îmi făceau semne să fug dar nu-i înţelegeam "Tu eşti omul care-a ucis ploaia!" mi-au zis oamenii, într-un tîrziu; cu părul meu a fost ferecată odaia în care m-au închis de viu; "Tu eşti omul care-a ucis ploaia!" II III / Pagina anterioară Pagina următoare DANIEL-SILVIAN PETRE OVERDOSE Editura LiterNet, îmi spuneau printre dinţi, cu ciudă; plînsul meu mi-l dădeau pe gît să-l beau şi tăcerea mea udă / Pagina anterioară Pagina următoare DANIEL-SILVIAN PETRE OVERDOSE Editura LiterNet, r CÎNTĂREŢUL MUT Cînd eram copil, demult iar ploaia încă nu era o masturbaţie acidă, fugeam departe de oraş s-ascult pămîntul norii cum verde îi chema, ca mărul ascuns în omidă Voiam să-i spun pămîntului ceva aşa, ca de la om la om şi aş fi vrut chiar să-i şi cînt; dar nu puteam, căci vocea mea era încă de-atunci, un ţîrîit de telefon într-un mormînt / Pagina anterioară Pagina următoare DANIEL-SILVIAN PETRE OVERDOSE Editura LiterNet, r POST COITUM TRISTE Mereu pe drum, mergînd, mergînd, de nicăieri înspre niciunde şi nicicînd, tîrînd cu mine plictisul şi tristeţea că sinucidere se cheamă azi tandreţea cu care-un om îşi taie venele cîntînd într-o duminică, pe ploaie şi pe vînt Nu mai ştiu de mult ce fac, ce simt, ce sînt; cu viaţa pe viaţă călcînd, cu sufletul uitat la marginea serii, cu părul ca iarba mormîntului verii, sînt un sinucigaş, da, asta sînt- gînd eşuat pe ţărmul altui gînd i / i Pagina anterioară Pagina următoare DANIEL-SILVIAN PETRE OVERDOSE Editura LiterNet, r CÎNTEC DESPRE MINE ÎNSUMI Cum ar fi să cînţi muşcînd din pămînt iar alţii s-asculte rîzînd Cum ar fi c-un cîntec s-opreşti un tren în plină viteză iar ceilalţi să creadă că eşti doar zidul ce-l porţi pe sub freză Cum ar fi să-ţi pui surîsu-ntr-o cuşcă, să nu-l muşte ura celor din jur Cum ar fi să faci dragoste pe-un pat de puşcă în aplauzele celor din jur Cum ar fi să mergi cu capu' în nori prin ţara celor cu tălpi de pămînt? îţi vor cere bilet de avion chiar şi-n drum spre propriu-ţi mormînt! / Pagina anterioară Pagina următoare DANIEL-SILVIAN PETRE OVERDOSE Editura LiterNet, r VlS SOMNAMBUL în fiece noapte visez că sînt un altul, un domn care nu ştie că te iubesc; mă aflu într-o sală de bal şi dansez singur, prin somn, aşteptînd să mă trezesc să ies din somnul ăsta blestemat, cu orice preţ, cît mai curînd, să-ţi povestesc ce lucru groaznic am visat; dar mă trezesc, în zori, plîngînd şi nu mai ştiu că te iubesc / Pagina anterioară Pagina următoare DANIEL-SILVIAN PETRE OVERDOSE Editura LiterNet, Ml-ETEAMĂ Vă spun: clipă de clipă, soră de cruce cu-nserarea ce-mi curge prin vine, Moartea mă bîrfeşte Am întrebat-o, mai demult, ce naiba are cu mine şi ea mi-a răspuns, printr-o gripă, că nu mă priveşte într-o zi, stînd cuminţi de vorbă în intimitatea unui preinfarct (mi se face pielea de găină cînd îmi amintesc!) mi-a şoptit, cu vocea ei de pahar spart: "Lasă naiba întrebările! Vrei să te pleznesc ? Te-oi căuta eu, cînd mi-o veni cheful, adevăr îţi spun; dar nu la telefon, băiatule, la ceas o să te sun!" / Pagina anterioară Pagina următoare DANIEL-SILVIAN PETRE OVERDOSE Editura LiterNet, r PARADA SENILĂ Mi-a spus cineva că m-a văzut azi-noapte, în somnul meu; stăteam spînzurat de-o uşă putrezită şi scoteam limba în semn de salut la orice om care nu eram eu, la orişicine părea că mă evită Cădeau ghivece cu flori de la balcoane Gunoierii treceau rîzînd pe stradă (ce mişto le luceau dinţii din gură) Teroriştii lansau spre cer baloane Eu priveam uimit senila paradă (din ochii mei ningea un fel de zgură) Era ziua-n care personajele de prisos din somnul meu se-aruncau la grămadă în groapa comună; li se spălau pe rînd tatuajele viselor în care zîmbisem eu şi-apoi erau trimise-n lună O/ Pagina anterioară Pagina următoare DANIEL-SILVIAN PETRE OVERDOSE Editura LiterNet, MĂ GRĂBESC, ÎN NEDUMERIRE Cu buzunarele doldora de nelinişte (cel mai de preţ bun al meu) alerg pe străzi ca printr-o mirişte crescută-n barba unui zeu Cînd dau de-un obstacol de netrecut (un zîmbet, o casă, un ciot) lăcrimez mările pe care le-am băut şi trec mai departe înot Oameni suspecţi de iubire se-ntrec drumul să-mi arate; mă grăbesc, în nedumerire, căci zilele-mi sînt numărate / Pagina anterioară Pagina următoare DANIEL-SILVIAN PETRE OVERDOSE Editura LiterNet, SANDWICH BLUES Cad dinţi de zăpadă, măsele uriaşe îmi sffrtecă trupul bolnav de mirare Din inima mea, din ochi, din gură iese-un cumplit miros de mîncare Pămîntul e o friptură stricată între două felii albastre de cer Eu sînt viermele cretin de dinlăuntrul viermelui fripturii şi mai sper să scap din sendviciul ăsta uriaş, din mlaştina asta de ketchup şi muştar îmi fac pe-ascuns aripi din frunze de salată şi gloanţe din piper sos tartar / Pagina anterioară Pagina următoare DANIEL-SILVIAN PETRE OVERDOSE Editura LiterNet, u l pi HI L* puLr Sfc v«mi in *ţ«n*ri*l hut>it*i C»r*e*ii p* r«r» I-M «EnrAt IM ui ••a, t* ţciw «k •*•! rfti»r «L l ic fii «u l / Pagina anterioară Pagina următoare Veghe DANIEL-SILVIAN PETRE OVERDOSE Editura LiterNet, INCURABILUL PĂCĂTOS Ca un doctor ce vindecă toţi bolnavii, se neagă pe sine - Dumnezeu Din dragoste pentru El, ca să existe, incurabilul păcătos voi fi eu / Pagina anterioară Pagina următoare DANIEL-SILVIAN PETRE OVERDOSE Editura LiterNet, r CONDAMNAŢI LA VIAŢĂ Nu vă daţi seama că nu ni se mai poate întîmpla nimic, că rugăciunile noastre pasteurizate nu produc decît indigestie, că zîmbetele noastre au lacrimi în colţul gurii ? Nu vă daţi seama că puritatea a devenit un viciu, că aşteptarea face mai multe victime chiar decît cancerul, că dragostea a-nceput să semene cu tabla-nmulţirii ? Chiar n-aţi înţeles că Dumnezeu a venit deja de mult şi Judecata de Apoi a avut loc în linişte, fără microfoane, fără reflectoare ? N-aţi înţeles că noi, cei ce-am rămas, nesimţitorii, trăim acum chiar moartea, condamnaţi la viaţă ? / Pagina anterioară Pagina următoare DANIEL-SILVIAN PETRE OVERDOSE Editura LiterNet, r DREPTURILE OMULUI DE ZĂPADĂ Sinucigaşa dragoste pentru soare a Omului de Zăpadă, nebunia lui de-a juca totul pe-o carte, pe cartea verii - singurătate îngenunchind unei singurătăţi mai mari Ce să vă mai spun ? Că nu există singurătate perfectă ? Că eu sînt martorul singurătăţii lui Dumnezeu ? Că singurătatea Lui se admiră în singurătatea mea ca-ntr-o oglindă ? Ştiu, asta mi-ar putea fi de ajuns pentru o viaţă fericită, de n-ar fi teama că-ntr-o zi, supărat de ceea ce vede în oglindă, Dumnezeu o va azvîrli în neant Căci mie, asemeni tuturor oglinzilor, mi-e frică de-ntuneric / Pagina anterioară Pagina următoare DANIEL-SILVIAN PETRE OVERDOSE Editura LiterNet, r DUMNEZEU S-A ASCUNS ÎN TINE Dumnezeu e undeva la o aruncătură de gînd, Dumnezeu e undeva la o aruncătură de lacrimă, întristat că pe lungimile de undă ale părului meu nu se mai aude nici un fflffit de aripă / Pagina anterioară Pagina următoare DANIEL-SILVIAN PETRE OVERDOSE Editura LiterNet, r WOODSTOCK BOOGIE Istoria prinsă în flagrant delict de adulter cu Fericirea, copaci cu sînii în floare, adieri neruşinate, profeţi în haine de clown dezvirginînd Tăcerea cu cîntecele lor, destine curmate la frizerie, mărgele de scoici atîrnînd frivol la gîtul Speranţei, televizoare şi maşini de spălat puse la Stîlpul Infamiei, sinucideri luxoase, din dragoste, sticle de vin golite în contul viitoarelor secete Dumnezeu există, vă spun, are voce de negru şi miroase-a ghetto, L-am văzut eu, era atît de strălucitor acolo sus, / Pagina anterioară Pagina următoare DANIEL-SILVIAN PETRE OVERDOSE Editura LiterNet, pe scena, survolînd cu ochii spaţiul sterp dintre Mîine şi Ieri Dumnezeu există, vă spun, L-am văzut eu; trei zile a stat printre noi, avea mîinile împodobite cu rănile Fiului Său şi părul lung cît toată Viaţa de Apoi / Pagina anterioară Pagina următoare DANIEL-SILVIAN PETRE OVERDOSE Editura LiterNet, r ÎN FIECARE ZI SE ROAGĂ DUMNEZEU LA MINE în fiecare zi se roagă Dumnezeu la mine: nu-mi văd capul de treburi, îmi spune, am atîtea de făcut! Tre' să-i schimb Nopţii pasta de dinţi (au mai căzut ieri două stele din gura-i şi-aşa destul de ştirbă), tre' să-i pun Soarelui comprese reci pe frunte, i-am promis Mării Negre inel de logodnă un munte (uite, am început să vorbesc în rime!) şi-n plus, de la o vreme, visez nişte chestii îngrozitoare: nici n-apuc să-nchid bine ochii că-mi şi apar 'napoia lor mulţimi de oameni, care mai de care mai ciudaţi: unii îşi pun cenuşă în cap, alţii se tîrăscîn genunchi şi-mi cer luna de pe cer şi cutremure mai puţine / Pagina anterioară Pagina următoare DANIEL-SILVIAN PETRE OVERDOSE Editura LiterNet, Sînt trist şi obosit, prietene! (aşa se roagă Dumnezeu, în fiecare zi, la mine): ţi-am dat totul, îmi spune, pe Fiul Meu să-ţi spele picioarele, Moartea - să-ţi acoperi sufletul cu ea cînd ţi-e somn, ţi-am dat chiar şi chipul Meu, ca să nu te rătăceşti dimineaţa în oglinda din baie, ţi-am dat totul, îmi spune, şi nu te rog acum decît să crezi în tine, ca să mă odihnesc şi Eu un pic / Pagina anterioară Pagina următoare DANIEL-SILVIAN PETRE OVERDOSE Editura LiterNet, r VEGHE E ora două noaptea şi-mi imaginez ce aiurea tre' să fie să poţi vedea chiar TOT; să vezi găurile înţesate de îngeri din tulpinile putrede ale rugăciunilor, să vezi în stomacul iubitei cartofii pe care i-a mîncat la prînz sau, io ştiu, să vezi chiar şi lichidul vîscos ce-i ţine loc de ochi E ora două noaptea şi-mi imaginez ce aiurea tre' să fie să poţi s-auzi chiar TOT; îmi aduc aminte că, demult, pe cînd eram copil, nu puteam s-adorm de teamă că nu mă voi mai putea trezi; simţeam pămîntul cum mă strînge / Pagina anterioară Pagina următoare DANIEL-SILVIAN PETRE OVERDOSE Editura LiterNet, r pe la umeri şi-auzeam furtuna din adîncuri cum mă-nvăluie fără scăpare E ora două noaptea şi ceva; în partea asta a lumii e beznă (mă rog, beznă e şi-n partea ailaltă) oamenii parcă-s mai puţini la ora asta (ca atunci cînd plouă), populaţia doarme-ntr-o veselie, în curînd va-ncepe o nouă zi de muncă, oare Dumnezeu ce face acum ? Nu, pe bune, oare ce face Dumnezeu ACUM? Se uită la vreun vis de copil, ascultă o fugă de Bach ori poate chiar citeşte ce scriu eu aici ? / Pagina anterioară Pagina următoare DANIEL-SILVIAN PETRE OVERDOSE Editura LiterNet, r ULTIMELE ŞTIRI Au spus aseară la tv, că lumea va muri în zori M-am trezit dis-de-dimineaţă şi, curios din cale-afară, am ieşit în oraş Străzile erau pustii Am intrat într-o casă şi apoi, gîffind, în altele Toate erau pustii M-am oprit în faţa fîntînii din centru şi-am început să mă scălîmbăi în fel şi chip, să urlu, dar nimeni nu trecea speriat pe lîngă mine, prefăcîndu-se că nu mă vede Seara, la tv, au spus că lumea, într-adevăr, a murit în zori, precum se anunţase cu o seară înainte în următoarele zile va trebui să fiu foarte atent; tot ceea ce voi spune, voi face sau voi gîndi ar putea fi folosit mai tîrziu împotriva mea / Pagina anterioară Pagina următoare DANIEL-SILVIAN PETRE OVERDOSE Editura LiterNet, r POATE CĂ RAIUL Poate că raiul e un loc în care oamenii se nasc bătrîni Poate că raiul e un loc cu copacii veşnic desfrunziţi, cu gunoiul neridicat de trei săptămîni, un loc în care florile miros a om Poate că Dumnezeu e un bărbat între două vîrste Stă pe balcon duminica îmbrăcat în pijama fumează ţigări scuturate urlă la plozii lui frumoşi ca nişte îngeri să dea muzica mai încet Poate că raiul e pe strada mea / Pagina anterioară Pagina următoare DANIEL-SILVIAN PETRE OVERDOSE Editura LiterNet, k -SQ r - : *i' î - -^ty^ \ ••> :(â, • * —— ' •' T -' C- ~*>^:, /•; ?^ yfil^aa; ^ ir J^^ L ^ jffft— S*-' S,/ X r V •j- Legeajunglei / Pagina anterioară Pagina următoare DANIEL-SILVIAN PETRE OVERDOSE Editura LiterNet, r MAREA EVADARE Ce căutăm noi pe planeta asta aşezată ca o cîrpă de şters picioarele la intrarea în Univers Ce căutăm noi în ospiciul ăsta colcăind de poeţi Vai de visele noastre iubito Să fug i m pînă nu-i prea tîrziu Oare mai există vreun loc cît de mic în lume şi prin împrejurimi unde să nu fi ajuns oamenii îţi dai seama că ne vor găsi chiar şi pe Lună cu aparatele lor sofisticate de ucis singurătatea Mai bine rămînem aici ne căsătorim facem copii mergem la servici - poate reuşim să scăpăm neobservaţi / Pagina anterioară Pagina următoare DANIEL-SILVIAN PETRE OVERDOSE Editura LiterNet, r PAZNIC PRIVINDU-SE-N OGLINDĂ într-o zi, privindu-mă-n oglindă, te-am văzut pe tine De-atîtea ori m-am mai privit de-atunci încît oglinda s-a uzat şi-a trebuit să-mi cumpăr alta; dar nu m-am mai văzut decît pe mine - nu ştiu pe unde naiba umbli brambura! Poate că acum te arăţi în alte oglinzi - treaba ta, dar fii atentă că-şi vor da seama de urîţenia lor şi te vor blestema! Ai idee cît de ciudat ar arăta lumea dacă toţi oamenii care te urăsc ar fi reţinuţi pentru contrabandă / Pagina anterioară Pagina următoare DANIEL-SILVIAN PETRE OVERDOSE Editura LiterNet, de sînge prin inimă? O-nchisoare cu şase miliarde de deţinuţi şi un paznic privindu-se-n oglindă / Pagina anterioară Pagina următoare DANIEL-SILVIAN PETRE OVERDOSE Editura LiterNet, r EXISTĂ NOPŢI ( ) Există nopţi cînd nu ne putem auzi din cauza tăcerii care urlă în noi ca un trandafir cu spinii pe dinlăuntru / Pagina anterioară Pagina următoare DANIEL-SILVIAN PETRE OVERDOSE Editura LiterNet, BLUES SESSION Tocmai se făcuse-un ceas de cînd mîinile mele improvizau acorduri pe claviatura de sînge a sinilor tăi; tocmai se făcuse-un ceas cînd, îngerul Orb, aflat şi el în grămada de îngeri din odaia mea, a-ntrebat: - Ce se-ntîmplă aici, ce e muzica asta? - Taci! i-a răspuns îngerul Surd printre dinţi, nu vezi că omul acela cîntă la flaut? / Pagina anterioară Pagina următoare DANIEL-SILVIAN PETRE OVERDOSE Editura LiterNet, CARTE POŞTALĂ Ţi-e dor de mine? Deschide fereastra şi priveşte-mă: omul acela care nu trece acum prin faţa casei tale sînt chiar eu / Pagina anterioară Pagina următoare DANIEL-SILVIAN PETRE OVERDOSE Editura LiterNet, r EXISTĂ NOPŢI ( ) Există nopţi în care nu ne putem vedea pentru că sîntem atît de aproape încît ar fi de-ajuns doar unul din noi respire / Pagina anterioară Pagina următoare DANIEL-SILVIAN PETRE OVERDOSE Editura LiterNet, r OVERDOSE Gîndurile mele gonind spre tine în noapte ca o ambulanţă spre un caz de sinucidere Sînt vaccinat contra imaginaţiei: nu ştiu să fug decît la tine, iubito! Ca un hoţ de vise, ca un controlor de îngeri păzitori mă furişez în somnul tău îmi zgîrii numele şi culoarea părului pe zidul alb al nopţilor tale de fecioară Tu mă priveşti pe dinlăuntru vrăjită de ochii mei verzi ca fructul oprit Aud cum îţi foşnesc dorinţele în zori / Pagina anterioară Pagina următoare DANIEL-SILVIAN PETRE OVERDOSE Editura LiterNet, r La poalele sînilor tăi răsare soarele Mi-e sete, mi-e sete şi mi-e dor de gura ta; am să-ţi apuc surîsul ca pe-o toartă şi-am să te duc încet, să nu te risipesc, la gură / Pagina anterioară Pagina următoare DANIEL-SILVIAN PETRE OVERDOSE Editura LiterNet, r GRAFFITI Iubito ce ne facem cu depărtarea asta, cu dragostea noastră la Fără Frecvenţă O să ne scriem poezii pe geamurile prăfuite ale Rapidului Timişoara-Bucureşti via Roşiori Amintiri despre navetiştii mileniului şi negarea negaţiei în Gara de Nord Poate ne dau ăştia premiul Uniunii Scriitorilor De Vagoane / Pagina anterioară Pagina următoare DANIEL-SILVIAN PETRE OVERDOSE Editura LiterNet, r ÎMBLÎNZITORUL DE CUVINTE Cuvîntul Tobă răpăie monoton, ca şi cum cuvîntul Nemaivăzut ar urma să se întîmple Cuvîntul Lume îşi ţine răsuflarea E vremea să intre în arenă îmblînzitorul de Cuvinte Ăsta-s eu Cu un singur gest, scot cuvîntul Uşă din cuvîntul Cuşcă şi-l trîntesc de toţi pereţii Cuvîntul Lume aplaudă, înnebunit de plăcere Apoi, cu mişcări iuţi şi sigure, încep să fac o droaie de şmecherii uluitoare, cum ar fi agăţarea de păsări moarte în crengile cuvîntului Pădure sau, eu ştiu, înserarea, pe alocuri, a cuvîntului Fericire, sub formă de averse de lacrimi Tîrziu în noapte, după ce cuvîntul Lume s-a culcat deja demult, / Pagina anterioară Pagina următoare DANIEL-SILVIAN PETRE OVERDOSE Editura LiterNet, iau cuvîntul Flaut, suflu-n el pînă se umflă ca un balon şi mă înalţ la etajul opt să-i spun noapte bună cuvîntului Alexandra / Pagina anterioară Pagina următoare DANIEL-SILVIAN PETRE OVERDOSE Editura LiterNet, r POEM cu OCHI, MÎINI şi GURĂ A avea ochi e o insultă la adresa Vîntului, Care aleargă orbeşte Printre copaci în căutarea unuia anume A avea mîini e o insultă la adresa Lunii, Care trăieşte tot timpul cu spaima Că se va prăbuşi în ocean, ca o banală stea Căzătoare A avea gură e-o jignire la adresa Muntelui, Care numai noaptea, în somnul pietrei, Poate să zîmbească Spune-mi, cum aş şti că tu eşti tu, Cum aş şti să te aleg tocmai pe tine în fiecare zi, din toată nesimţirea asta, Cum aş putea să-ţi spun că te iubesc Dacă n-aş avea ochi, mîini şi gură ? Şi cum aş şti că eu sînt eu / Pagina anterioară Pagina următoare DANIEL-SILVIAN PETRE OVERDOSE Editura LiterNet, r Şi că exist (de parcă a exista înseamnă a avea ochi, mîini sau gură, De parcă a avea există cu adevărat) Ce păcat că exişti, că te cunosc, că te iubesc! Cît de eroic ar fi fost să te caut Negăsindu-te vreodată, Cît de tulburător ar fi fost plînsul meu, Cît de frumoşi ar fi fost ochii mei trişti! Spune-mi, de ce nu te visez niciodată? Pentru că exişti? / Pagina anterioară Pagina următoare DANIEL-SILVIAN PETRE OVERDOSE Editura LiterNet, r LEGEAJUNGLEI Cînd o fi uimirea gazelei mai mare: cînd tigrul, îndrăgostit în ultima secundă, sărutu-şi depune pe gîtul ei, uşor, să n-o doboare, sau mai apoi abia, cînd, supărată, jungla îi va alunga, pe paşii lor punînd hienele prinsoare ? / Pagina anterioară Pagina următoare DANIEL-SILVIAN PETRE OVERDOSE Editura LiterNet, tt«ii întîir Jioa ui cl>nc strivit p^ sosea, Şi, 'a urms , ca un aiagnoatic firasc Al atîtor simptome / Pagina anterioară Pagina următoare Vertigo DANIEL-SILVIAN PETRE OVERDOSE Editura LiterNet, r DESTIN Acest om călcat de tren (nu mai ştiu exact ce mi-e, unchi, mătuşă sau prieten) s-a născut doar pentru ca, o ţigancă, într-o vară, să-mi poată ghici în palmă un mort la drum de seară / Pagina anterioară Pagina următoare DANIEL-SILVIAN PETRE OVERDOSE Editura LiterNet, TEMNIŢA ASCUNSĂ Nimic mai caraghios decît un peşte ce, vrînd să se sinucidă, scoate capul din apă chiar cînd plouă torenţial Stau aşa pe ţărm ca un fraier şi rîd şi habar n-am ce zid de-nchisoare ascunde un val / Pagina anterioară Pagina următoare DANIEL-SILVIAN PETRE OVERDOSE Editura LiterNet, A MURI A muri e o ruşine ca oricare alta în loc să stăm crispaţi ar fi mai de bon-ton, murind, să ducem mîna la gură spunînd, un pic jenaţi, pardon Şi să zîmbim / Pagina anterioară Pagina următoare DANIEL-SILVIAN PETRE OVERDOSE Editura LiterNet, r CU SUFLETUL LA GURĂ Pe lună e prea pustiu în mare sînt prea mulţi peşti în America sînt prea mulţi negri Aici sînt prea mulţi albi în rai sînt prea mulţi morţi în iad e prea cald Cald e şi aici (luna lui Aragaz) Inima e o clepsidră vulcanizată Clipele se scurg sîngerînd Robinetul de la baie s-a stricat din nou (poate vine meşterul Manole şi mi-l repară) Stau cu sufletul la gură - la gura tubului digestiv - Aştept să se-ntîmple ceva / Pagina anterioară Pagina următoare DANIEL-SILVIAN PETRE OVERDOSE Editura LiterNet, BLUES AUTOBIOGRAFIC în curînd, voi împlini un sfert de secol de cînd mă tot învîrt prin zonă în tot acest timp, cea mai obsedantă preocupare a mea, la care n-am renunţat nici pînă azi, a fost să respir Un sfert din acest secol mi l-am irosit la şcoală - un loc bine închis de unde m-am ales cu simpatia pentru sendviciuri Un alt sfert din viaţă mi l-am petrecut dormind Un sfert din acest sfert mi s-a dus visînd; şi, nu ştiu ce-aţi visat voi, dar eu nu m-am rugat niciodată să mi se îndeplinească visele / Pagina anterioară Pagina următoare DANIEL-SILVIAN PETRE OVERDOSE Editura LiterNet, r Al treilea sfert l-am pierdut făcîndu-mi toaleta, citind, vorbind, bînd aproape tot ce se poate şi înghiţind, din cînd în cînd, bucăţi din trupul unor animale în ultimul sfert de viaţă am tot mers de undeva altundeva de unde, mai bine mai tîrziu dar întotdeauna, mă întorceam Ştiind toate acestea, să se calculeze de cîte ori va trebui să mai deschid televizorul pentru ca, într-o zi, să pot zbura un pic Măcar din baie pînă la dulapul din hol Aşa: fil-fîl / Pagina anterioară Pagina următoare DANIEL-SILVIAN PETRE OVERDOSE Editura LiterNet, r PĂDURE NEBUNĂ Cuvintele pe care le vedeţi se scurg din mine cum morţilor tăcut continuă să le crească unghiile şi părul de sub pămînt, rădăcini făcîndu-se întîi şi mai apoi chiar trunchiuri, crengi şi frunze / Pagina anterioară Pagina următoare DANIEL-SILVIAN PETRE OVERDOSE Editura LiterNet, r PAŞI De la o vreme, deşi nu sînt nici pe departe cel mai bun prieten al omului iar bunica mea habar n-are de experienţele lui Pavlov, paşii ei pe scări, la ceasul cinei, îmi fac foame / Pagina anterioară Pagina următoare DANIEL-SILVIAN PETRE OVERDOSE Editura LiterNet, r VERTIGO Viaţa ca o succesiune de morţi efemere Mai întîi moartea lui Moş Crăciun Apoi, derulîndu-se cu viteza crescîndă a unui carusel scăpat de sub control, prima zi de şcoală, tuşea suspectă a bunicului, fotoliul gol din faţa televizorului, ochii unui cîine strivit pe şosea, cacialmaua cu barza, buletinul de identitate, prezervativul, buletinul de vot, un tren ce se îndepărtează, primul rid şi, la urmă de tot, Moartea- ca un diagnostic firesc al atîtor simptome i/ i Pagina anterioară Pagina următoare DANIEL-SILVIAN PETRE OVERDOSE Editura LiterNet, r POEM ANTUM (POATE ULTIMUL) Fug cuvintele din mine privind mereu, speriate, înapoi (e periculos să mergi noaptea cu metroul prin suburbiile memoriei mele) Fug cuvintele din mine, fug cerînd azil politic în te miri ce colţ de ziar Fug şi zilele vieţii mele, una cîte una, în şir indian, prin arşiţa sfîrşitului de veac, lăsînd în urma lor oceane de sudoare, de sînge şi de lacrimi încerc şi eu să fug, în fiecare zi, din mine însumi, să zbor (aşa, fără de-aripi, clipind mirat din pleoape) şi-n fiecare seară mă întorc umil, îngenunchez şi-mi cer iertare / Pagina anterioară Pagina următoare DANIEL-SILVIAN PETRE OVERDOSE Editura LiterNet, r ILUSTRATE cu FLORI DE MUCEGAI Unui cerşetor i-a-nmugurit piciorul de lemn într-o noapte şi-a fost arestat pentru port ilegal de speranţă Sarmale-n foi dictando, colegi radioactivi, profesori cu creier pane, blugi zdrenţăroşi ca un cer de octombrie, peticiţi cu stele prin locurile mai ruşinoase Aveam l ani şi inima ne-ardeaîn piept cum carii-n rana unei uşi trîntite Populaţia băştinaşă aplauda lipicios din cauza lipsei de apă, gospodinele stăteau la coadă / Pagina anterioară Pagina următoare DANIEL-SILVIAN PETRE OVERDOSE Editura LiterNet, r să-şi împrospăteze colecţia de hîrtie igienică (erau vremuri tare căcăcioase!) Ne ascundeam în garsoniera aceea de virgulă pe caîntr-un adăpost anti-atomic (în jurul nostru se dărîmau inclusiv dărîmăturile) Ştiam că peste o secundă prezentul va prinde gust de mucegai, ştiam că bătrîneţea e-un păcat ce se pedepseşte cu moartea, ştiam că neputinţa de-a nu ne fi născut ne-a dat neputinţa de-a trăi cu tot dinadinsul / Pagina anterioară Pagina următoare DANIEL-SILVIAN PETRE OVERDOSE Editura LiterNet, r S O S Salvaţi acest zîmbet trist ce se scufundă în apele flămînde din oglindă Salvaţi aceşti ochi măriţi de groaza viselor de peste noapte, aceste mîini pregătite una pentru a lovi şi alta pentru-a mîngîia, aceste picioare pregătite unul pentru a fugi şi altul pentru a rămîne Salvaţi această inimă fiartă-n suc propriu ca o conservă cu termenul de garanţie scris într-o limbă moartă / Pagina anterioară Pagina următoare DANIEL-SILVIAN PETRE OVERDOSE Editura LiterNet, r O LUME DE CAUCIUC Cineva, într-o noapte, a uitat să-şi pună prezervativul Astfel am apărut eu şi deîndată m-am trezit înconjurat cu multă, multă dragoste şi cu prezervative Un prezervativ pentru suflet - trupul, unul pentru minte - şcoala şi, ca să fie totul în regulă, unul mare cît toate zilele pentru fugă - universul Asta-i tot! / Pagina anterioară Pagina următoare DANIEL-SILVIAN PETRE OVERDOSE Editura LiterNet, r GREVA TĂCERII / Pagina anterioară Pagina următoare DANIEL-SILVIAN PETRE OVERDOSE Editura LiterNet, r COŞMAR cu OMUL-ORCHESTRĂ în gaura asta de şerpi pînă şi tăcerea e umedă; flautul mi-a ruginit demult (l-am îngropat lîngă colecţia de surîsuri defuncte) Acum mă puteţi vedea cîntînd la fluierul piciorului drept şi la venele mîinilor - strune de viori psihedelice, din lut fierbinte Vipera blondă-a uitării îmi încolăceşte gleznele de cîte ori ne întîlnim- o singură clipă de tăcere mi-ar fi fatală / Pagina anterioară Pagina următoare DANIEL-SILVIAN PETRE OVERDOSE Editura LiterNet, r SCRISOARE (DESCHISĂ) CĂTRE MINE ÎNSUMI Tremurul de nestăpînit al mîinilor în timp ce deschizi cutia poştală, masa de bucătărie care-şi întinde-un colţ, zgîriindu-te, cînd treci pe lîngă ea, treptele din faţa casei al căror număr te fereşti de de ani să- afli, telefonul care-ţi explodează în faţă, uşa de la intrare despre care ai putea jura că ieri se deschidea înspre afară Dobitocii care se zgîiesc la tine din tramvaie (priviri de neuitat, mai eficace decît gloanţele), prietenii căzuţi pe cîmpul de luptă al adolescenţei, Timişoara transformată din nou în paşalîc, Revoluţia îmbuteliată în tuburi de spray / Pagina anterioară Pagina următoare DANIEL-SILVIAN PETRE OVERDOSE Editura LiterNet, r şi vîndută en-gros prin buticuri (Decembrie, Luna Cavourilor, îţi aminteşti?) Bălăriile astea de zi cu zi care-s chiar frişca de pe tortul mereu proaspăt al disperării, rahaturile astea care te îmbolnăvesc de cancer la suflet şi te fac să crezi că viaţa e un fel de repetiţie generală a iadului - ce altceva poate să însemne revolta asta a tuturor împotriva tuturor, a ta împotriva ta; ce altceva poate să însemne goana asta nebună a clipelor înspre neant, setea asta acută de timp din deşertul fiecărei zile (ce poa' să-nsemne Rana în deşertul din inima Pumnalului, de nu o Oază ?) / Pagina anterioară Pagina următoare DANIEL-SILVIAN PETRE OVERDOSE Editura LiterNet, r Ce-nseamnă toate astea? te întrebi şi-ţi pui prin toată casa bileţele cu NU LUA NIMIC ÎN SERIOS deşi ştii foarte bine cavei continua să cînţi (pentru că ţi-e frică), să te rogi (pentru că nu eşti sigur), să scrii (pentru că nu mai eşti copil), de parcă n-ai şti că, de fapt, n-are rost nici măcar să respiri - şi poate asta-i taina pe care morţii, în graba lor, uită să ne-o spună / Pagina anterioară Pagina următoare DANIEL-SILVIAN PETRE OVERDOSE Editura LiterNet, Ciudat mod de-a călători, sinuciderea Pagina următoare DANIEL-SILVIAN PETRE OVERDOSE Editura LiterNet, r SĂ FACEM TOTUL Cineva trece pe stradă rîzînd O poartă se deschide împotrivindu-se din răsputeri Cineva rîde din nou Altcineva merge cu o bicicletă care, după zgomot, are o singură roată Pătrată Cei doi instalatori din faţa casei sapă şi instalează Izbesc cu ceva în altceva Unul dintre ei spune: Mă cac în gura lui de ciocan! Exact asta voiam să spun şi eu dar un ţînţar mă tot înţeapă şi sînt curios cîtîl ţine nesimţirea Cineva încă mai rîde Eu sînt constipat Stau pe budă cu chiloţii la nivelul gleznelor şi scriu "stau pe budă cu chiloţii la nivelul gleznelor / Pagina anterioară Pagina următoare DANIEL-SILVIAN PETRE OVERDOSE Editura LiterNet, r şi scriu" Fac şi eu ce pot Promit să fac totul! / Pagina anterioară Pagina următoare DANIEL-SILVIAN PETRE OVERDOSE Editura LiterNet, r SHE LIKES SURPRISES Foloseşte-ţi creierul, prietene, pune nişte maioneză pe el, o frunză de salată, nişte măsline, ceva, să-i faci o surpriză nevestii cînd vine de la servici / Pagina anterioară Pagina următoare DANIEL-SILVIAN PETRE OVERDOSE Editura LiterNet, r ZlUA ÎN CARE-AM ÎNCEPUT SĂ MOR Io nu suport corola de minuni a lunii noiembrie Albă ca zăpada galbenă şi cei şapte ani de-acasă Prin vinele mele curge apă tulbure de Bega cu visele înecaţilor cu tot Mi-e ruşine să spun că scriu poezii Mi-e ruşine să spun cîţi ani am Mi-e frică de vînzătoare şi de chelnări Mi-a spus unu' odată, cînd eram mic, că oamenii-s proşti pentru că se fac cu pută Atunci am început să mor de somn / Pagina anterioară Pagina următoare DANIEL-SILVIAN PETRE OVERDOSE Editura LiterNet, r PARTEA ÎNTUNECATĂ A LUNII Pămîntul se va plictisi să tot stea ţapăn şi se va dezumfla ca un balon fsss şi gata Oamenii vor rămîne-n aer printre copaci case maşini enervaţi Vor aprinde ţigară de la ţigară scuturînd fumul pe partea întunecată a lunii care se va lumina şi astfel vom vedea în sfîrşit ce se ascunde acolo / Pagina anterioară Pagina următoare DANIEL-SILVIAN PETRE OVERDOSE Editura LiterNet, MESSAGE IN A BOTTLE Mesajele disperate ale morţilor se îmbuteliază toamna în sticle cu vin Moartea e o curvă ca oricare alta, scriu ei din adînc Oamenii golesc sticlele una cîte una şi simt că le fuge pămîntul de sub picioare Moartea e o curvă ca oricare alta zic ei, ţopăind / Pagina anterioară Pagina următoare DANIEL-SILVIAN PETRE OVERDOSE Editura LiterNet, r SCRISOAREA A III-A B Am impresia că voi ştiţi ceva ce eu nu ştiu De fapt voi ştiţi totul, nu-i aşa? Chiar şi ceea ce ar trebui să-i duci în dar unui trandafir de ziua lui Sînteţi atît de calmi şi de siguri pe voi că-mi vine să borăsc / Pagina anterioară Pagina următoare DANIEL-SILVIAN PETRE OVERDOSE Editura LiterNet, r SPERIETORUL DE CIORI Mi-a crescut o bubă imensă-ntre umeri, cam cît o minge de fotbal spartă Gaura din mijloc se tot închide şi se deschide cînd rîd, plîng sau vorbesc o/ i Pagina anterioară Pagina următoare DANIEL-SILVIAN PETRE OVERDOSE Editura LiterNet, DlSNEYLAND îmi bag picioarele-n Marea Neagră Joc 'scunsa prin codri deşi de semafoare Alerg desculţ pe şosele zîmbitoare, cu gropiţe-n obraji Simt cum îmi pute inima de-atîta zbenguială i/ i Pagina anterioară Pagina următoare DANIEL-SILVIAN PETRE OVERDOSE Editura LiterNet, r ULTIMUL MITOCAN Mă tot bătea unu' la cap c-o lopată de mi se făcea păru' măciucă pe spira şinării Pînă-ntr-o zi cînd mi-am luat obrajii-n palme şi-am fugit Ţin minte că ploua cu găleţi / Pagina anterioară Pagina următoare DANIEL-SILVIAN PETRE OVERDOSE Editura LiterNet, r CIUDAT MOD DE-A CĂLĂTORI, SINUCIDEREA Ameninţat de sus cu fericirea, ademenit de jos cu libertatea de-a alege ce mi se oferă, am rămas cu venele întregi doar de teamă să nu nimeresc într-un loc şi mai nasol de unde s-o tund altundeva unde s-ar putea să nu-mi placă şi de unde aş pleca din nou altundeva de unde - Ciudat mod de-a călători, sinuciderea, mi-am spus, cu venele fluturînd în bătaia vîntului şi cu moartea huiduindu-mă neputincioasă pe la răspîntii Şi am rămas pe loc, / Pagina anterioară Pagina următoare DANIEL-SILVIAN PETRE OVERDOSE Editura LiterNet, r aici, în grădina asta plicticoasă în care doar viermii mai mănîncă mere Da, aici măcar am pe ce-mi odihni capu', de nu voi renunţa cumva la el căci, nu-i aşa? unde nu-i cap, sabia nu-l taie / Pagina anterioară Pagina următoare DANIEL-SILVIAN PETRE OVERDOSE Editura LiterNet, r ZOOPOEM Şerpii sînt înţelepţi pentru că nu pot zbura (atît de multe ştiu încît, de spaimă, se tîrăsc!) Păsările-n schimb par fericite, fiindcă pot zbura; şi poate chiar de asta-n sinea lor şerpii le urăsc Oamenii au fost azvîrliţi din nori la curăţenia de primăvară - jalnice obiecte fără de trebuinţă îi puteţi vedea umblînd de colo-colo ca traşi pe sfoară, c-un surîs răstignit pe buze în loc de voinţă Prea puţin şerpi ca să ştie ceva şi prea trişti ca să aibă pene, / Pagina anterioară Pagina următoare DANIEL-SILVIAN PETRE OVERDOSE Editura LiterNet, r se tot nasc şi tot mor cu-nţelepciunea ascunsă-n izmene / Pagina anterioară Pagina următoare DANIEL-SILVIAN PETRE OVERDOSE Editura LiterNet, r BLUES CRETIN Bunăstarea-mi dă ocol ca o fiară turbată, la al XV-lea viol va fi ora exactă Nu Azi n-am chef să scriu Pe bune Deşi aş vrea tare mult să vă mai spun ceva despre nişte dimineţi cu ferestrele sparte sau despre cum se face dragoste cu burta pe carte sau despre Miss Univers că are diaree sau despre bişniţarul din colţ că vinde tranşee însă azi ninge invers, pe bune, parc-ar ninge plîngînd, iubita mea are picioare lungi pînă la pămînt, mă cocoţez pe Muntele lui Venus, pînă sus şi mă gîndesc la tot ce-a mai rămas de spus / Pagina anterioară Pagina următoare DANIEL-SILVIAN PETRE OVERDOSE Editura LiterNet, r CUPRINS Sindromul vocii nebune PĂDUREA CU UN SINGUR COPAC Eu sînt o piatră cîntătoare Rugăciune Pădurea cu un singur copac Omul care-a ucis ploaia Cîntăreţul mut l Post coitum triste Cîntec despre mine însumi l Vis somnambul Mi-e teamă Parada senilă Mă grăbesc, în nedumerire Sandwich blues VEGHE Incurabilul păcătos / Pagina anterioară Cuprins Pagina următoare DANIEL-SILVIAN PETRE OVERDOSE Editura LiterNet, r Condamnaţi la viaţă Drepturile omului de zăpadă Dumnezeu s-a ascuns în tine Woodstock boogie în fiecare zi se roagă Dumnezeu la mine Veghe Ultimele ştiri Poate că raiul LEGEAJUNGLEI Marea evadare Paznic privindu-se-n oglindă Există nopţi ( ) Blues session Carte poştală Există nopţi ( ) Overdose Graffiti îmblînzitorul de cuvinte Poem cu ochi, mîini şi gură Legea junglei / Pagina anterioară Cuprins Pagina următoare DANIEL-SILVIAN PETRE OVERDOSE Editura LiterNet, r VERTIGO Destin Temniţa ascunsă A muri Cu sufletul la gură Blues autobiografic Pădure nebună Paşi Vertigo Poem antum (poate ultimul) Ilustrate cu flori de mucegai S O S O lume de cauciuc Greva tăcerii Coşmar cu omul-orchestră Scrisoare (deschisă) către mine însumi CIUDAT MOD DE-A CĂLĂTORI, SINUCIDEREA Să facem totul She likes surprises / Pagina anterioară Cuprins Pagina următoare DANIEL-SILVIAN PETRE OVERDOSE Editura LiterNet, r Ziua în care-am început să mor Partea întunecată a lunii Message in a bottle Scrisoarea a lll-a B Sperietorul de ciori Disneyland Ultimul mitocan Ciudat mod de-a călători, sinuciderea Zoopoem Blues cretin / Pagina anterioară Cuprins Pagina următoare DANIEL-SILVIAN PETRE OVERDOSE Editura LiterNet, 